CELEX: 62007TN0451
Language: mt
Date: 2007-04-16 00:00:00
Title: Kawża T-451/07: Rikors ippreżentat fl- 10 ta' Diċembru 2007 — WellBiz vs L-UASI — Wild (WELLBIZ)

9.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 37/32
            
         Rikors ippreżentat fl-10 ta' Diċembru 2007 — WellBiz vs L-UASI — Wild (WELLBIZ)
   (Kawża T-451/07)
   (2008/C 37/51)
   Lingwa tar-rikors: Il-Ġermaniż
   Partijiet
   
      Rikorrenti: WellBiz Verein, WellBiz Association (Eschen, il-Liechtenstein) (rappreżentant: M. Schnetzer, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Partijiet oħra quddiem il-Bord ta' l-Appell: Rudolf Wild GmbH & Co. KG (Eppelhein, il-Ġermanja)
   Talbiet tar-rikorrenti
   
               —
            
            
               tannulla d-Deċiżjoni ta' l-Ewwel Bord ta' l-Appell ta' l-UASI, tat-2 ta' Ottubru 2007, kawża R 1575/2006-1;
            
         
               —
            
            
               tiċħad l-oppożizzjoni ta' l-opponent tad-9 ta' Marzu 2005 Nru B 809 394;
            
         
               —
            
            
               tikkundanna lill-UASI u l-opponent jbatu l-ispejjeż kemm ta' dan ir-rikors u ta' l-oppożizzjoni, kif ukoll tar-rikors quddiem l-UASI.
            
         Motivi u argumenti prinċipali
   
      Applikant għat-trade mark Komunitarja: WellBiz Verein, WellBiz Association
   
      Trade mark Komunitarja kkonċernata: it-trade mark verbali “WELLBIZ” għal servizzi fil-klassijiet 35 u 41 (applikazzjoni għal reġistrazzjoni Nru 3 844 479).
   
      Proprjetarju tat-trade mark jew tas-sinjal invokat in sostenn ta' l-oppożizzjoni: Rudolf Wild GmbH & Co. KG.
   
      Trade mark jew sinjal invokat in sostenn ta' l-oppożizzjoni:“WILD.BIZ” għal servizzi fil-klassijiet 38, 41 u 42 (trade mark Komunitarja Nru 2 225 175), fejn l-oppożizzjoni hija bbażata fuq parti mis-servizzi fil-klassi 41.
   
      Deċiżjoni tad-Diviżjoni ta' l-Oppożizzjoni: tilqa' l-oppożizzjoni fir-rigward tas-servizzi kollha fil-klassi 41.
   
      Deċiżjoni tal-Bord ta' l-Appell: tiċħad ir-rikors.
   
      Motivi invokati: Ksur ta' l-Artikolu 8(1)(b) tar-Regolament (KE) Nru 40/94 (1), ladarba t-trade marks konfliġġenti huma differenti fuq il-livell tas-smigħ, dak viżiv u dak kunċettwali; barra minn dan, it-trade mark li fuqha hija bbażata l-oppożizzjoni ma tgawdix fama ta' livell partikolarment għoli, b'tali mod li n-natura distintiva tagħha mhijiex b'saħħitha.
   
      (1)  Ir-Regolament tal-Kunsill (KE) Nru 40/94, ta' l-20 ta' Diċembru 1993, dwar it- trade mark Komunitarja (ĠU 1994, L 11, p. 1).